laion/Wikipedia-Exotic huggingface dataset:
סיקס פלאגס

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] סיקס פלאגס (ששת הדגלים) היא רשת פארקי השעשועים הגדולה בעולם, עם למעלה מ-20 פארקי שעשועים ופארקי מים בצפון אמריקה. החברה נוסדה ב-1961 עם פתיחת פארק השעשועים הראשון שלהם "סיקס פלאגס אובר טקסס". כיום המשרד הראשי שלהם נמצא בעיר ניו יורק. ב-1961 פתח היזם אנגוס ג'. ווין את פארק השעשועים הראשון של החברה-"סיקס פלאגס אובר טקסס", שנושאיו היו המדינות ששלטו בטקסס לאורך השנים (שישה דגלים מעל טקסס): ספרד, צרפת, מקסיקו, רפובליקת טקסס, קונפדרציית המדינות של אמריקה ומדינת ארצות הברית. הפארק ממוקם בארלינגטון, טקסס סמוך לעיר דאלאס. לאחר הצלחת פארק השעשועים, הוקמו פארקים נוספים על ידי החברה, בהם סיקס פלאגס אובר ג'ורג'יה, סיקס פלאגס אובר מיד אמריקה (כיום סיקס פלאגס סנט לואיס) וסיקס פלאגס דיסקברי קינגדום. לחברה כיום מספר רב של פארקים בארצות הברית, בקנדה ומקסיקו. את חלקם החברה רכשה, כגון: סיקס פלאגס מג'יק מאונטיין וסיקס פלאגס גרייט אדוונצ'ר. במרץ 2008 הודיעה חברת סיקס פלאגס על כוונתה לבנות פארק שעשועים ומים בעיר דובאי, באיחוד האמירויות הערביות שייקרא "סיקס פלאגס דובאילנד" ויהווה חלק מדובאילנד אך לבסוף תוכנית זו לא יצאה אל הפועל. כיום החברה בעיצומה של בניית פארק חדש וראשון מסוגו בערב הסעודית, שייקרא ״סיקס פלאגס קידייה״, בו תפתח רכבת ההרים הגבוהה, המהירה והארוכה ביותר בעולם - ״Falcons Flight”, ובניית הרכבת כבר בעיצומה. רשימה של פארקי השעשועים של הרשת, לא כולל פארקי המים: סיקס פלאגס מג'יק מאונטיין, לוס אנג'לס, קליפורניה סיקס פלאגס דיסקברי קינגדום, ליד סן פרנסיסקו, קליפורניה סיקס פלאגס אובר ג'ורג'יה, אטלנטה, ג'ורג'יה סיקס פלאגס גרייט אמריקה, שיקגו, אילינוי סיקס פלאגס אמריקה, בולטימור/וושינגטון די. סי., מרילנד סיקס פלאגס סנט לואיס, יוריקה, מיזורי סיקס פלאגס גרייט אדוונצ'ר, ג'קסון, ניו ג'רזי סיקס פלאגס גרייט אסקייפ, לייק ג'ורג', ניו יורק סיקס פלאגס ניו אינגלנד, ספרינגפילד, מסצ'וסטס סיקס פלאגס אובר טקסס, ארלינגטון, טקסס סיקס פלאגס פיאסטה טקסס, סן אנטוניו, טקסס לה רונד, מונטריאול, קנדה סיקס פלאגס מקסיקו, מקסיקו סיטי, מקסיקו סיקס פלאגס דריאן לייק, אגם דריאן, ניו יורק. פרונטייר סיטי, אוקלהומה סיטי, אוקלהומה. לוגו החברה בכניסה לאחד מפארקי השעשועים שלה פארק סיקס פלאגס גרייט אדוונצ'ר בג'קסון, ניו ג'רזי פארק סיקס פלאגס קנטקי קינגדום בלואיוויל, קנטקי - כיום פארק זה לא שייך לרשת. הפארק הראשון של החברה, סיקס פלאגס אובר טקסס בארלינגטון, טקסס מדיה וקבצים בנושא סיקס פלאגס בוויקישיתוף אתר האינטרנט הרשמי של סיקס פלאגס (באנגלית) סיקס פלאגס, ברשת החברתית פייסבוק סיקס פלאגס, ברשת החברתית אקס (טוויטר) סיקס פלאגס, ברשת החברתית אינסטגרם סיקס פלאגס, ברשת החברתית LinkedIn אתר הבית של סיקס פלאגס מידע עסקי על חברת סיקס פלאגס באתרים Yahoo! Finance • MarketWatch • CNN Money • Bloomberg Business (באנגלית) סיקס פלאגס, בגוגל פיננסים סיקס פלאגס, באתר Crunchbase (באנגלית) סיקס פלאגס, באתר EDGAR של הודעות ל-SEC (באנגלית)
ג'ואן מאנגליה

מספר נשים מבית פלנטג'נט נשאו בכינוי זה. האם התכוונתם ל... ג'ואן מאנגליה, מלכת סיציליה (1165 -1199), בתו של הנרי השני, מלך אנגליה. נישאה לויליאם השני, מלך סיציליה. ג'ואן מאנגליה, המלכה הרעיה של סקוטלנד (1210 -1238), בתו של ג'ון, מלך אנגליה, נישאה לאלכסנדר השני, מלך סקוטלנד. ג'ואן, העלמה מוויילס (נפטרה בשנת 1236), בתו מחוץ לנישואין של ג'ון מלך אנגליה. נישאה לליוולין הגדול. ג'ואן מעכו – בתו של אדוארד הראשון, מלך אנגליה ג'ואן מהמצודה (1321 -1362), בתו של אדוארד השני, מלך אנגליה, נישאה לדייוויד השני, מלך סקוטלנד ג'ואן מאנגליה (1334 -1348), בתו של אדוארד השלישי, מלך אנגליה ג'ואן מקנט – בתו של אדמונד, רוזן קנט ונכדתו של אדוארד הראשון, מלך אנגליה
ג'ואן מאנגליה, המלכה הרעיה של סקוטלנד

ג'ואן מאנגליה (באנגלית: Joan of England;‏ 22 ביולי 1210 – 4 במרץ 1238) הייתה בתו הבכורה (במסגרת נישואים) של ג'ון, מלך אנגליה ואיזבלה מאנגולם. ג'ואן יועדה להינשא ליו העשירי מלוסינן, לאחר שנישואיו לאיזבלה מאנגולם בוטלו (בשל נישואיה לג'ון). ג'ואן הובאה לחצרו וגדלה בה, אולם לאחר מותו של ג'ון, החליטה איזבלה מאנגלום, אמהּ של ג'ואן להינשא לו בעצמה, וג'ואן שבה לאנגליה. עם שובה החליט הנרי השלישי, מלך אנגליה, אחיה, להשיאה לאלכסנדר השני, מלך סקוטלנד, וטקס הנישואים נערך ב-21 ביוני 1221 בקתדרלת יורק. אלכסנדר היה באותה עת בן 23, וג'ואן בת 11. ג'ואן נפטרה בהוורינג-אטה-בוור בשנת 1238 ולא נולדו לבני הזוג ילדים. ג'ואן נקברה במנזר טאראנט קרופורד שבדורסט. המנזר נהרס במהלך הרפורמציה, ולא נותר ממנו (או מקברה של ג'ואן) שריד. מדיה וקבצים בנושא ג'ואן מאנגליה, המלכה הרעיה של סקוטלנד בוויקישיתוף ג'ואן מאנגליה, המלכה הרעיה של סקוטלנד, באתר "Find a Grave" (באנגלית)
האקה (ריקוד)

הָאקָה (במאורית: Haka) הוא ריקוד מאורי מסורתי. ריקוד זה מבוצע על ידי קבוצת אנשים, המכונים "קאפה האקה" (Kapa haka) ("שורת האקה"). מגוון תנועות נעשות בזמן הריקוד, כולל הבעות פנים כגון הוצאת הלשון (אצל גברים) והבלטת החלק הלבן בעיניים, ופעולות גוף נמרצות כמו סטירה עם הידיים על הגוף ורקיעה ברגליים. תנועות הידיים, הרגליים, העיניים והלשון נועדו לבטא אומץ והתלהבות. חלק מהסוגים מבוצעים על ידי נשים בלבד, חלק על ידי גברים בלבד, אחרים על ידי קבוצה מעורבת, וכמה ריקודים פשוטים מבוצעים על ידי ילדים. הריקודים מבוצעים מסיבות שונות: למלחמה, להנאה, קבלת פנים לאנשים מכובדים או כדי להלל הישג או אירוע. כיום, ההאקה הוא חלק אינטגרלי בכל קבלת פנים מאורית רשמית לאורחים נכבדים. הסוגים השונים של ההאקה כוללים את: 'וואקטו וואהוואה', 'טוטו נגראהו', 'נגרי' ו'פרופרו'. סוג של האקה המבוצע בלי כלי נשק הוא ה'נגרי'. המטרה שלו היא לדרבן את הלוחמים מבחינה פסיכולוגית. התנועות בו מאוד חופשיות, כשכל רוקד אמור לבטא את רגשותיו. עוד סוג של האקה - ה'מנאווה ווארה' מקושר להלוויות או למקרים הקשורים במוות. כמו ה'נגרי', גם ריקוד זה מבוצע ללא כלי נשק ויש בו מעט מאוד, אם בכלל, תנועות. ה'פרופרו' הוא האקה מלחמתי שהיה מבוצע על ידי קבוצת לוחמים לפני הקרב, בו היו הלוחמים מצהירים על כוחם ואומץ לבם במטרה להיראות מאיימים ולהפחיד את האויב. מאופיין בקפיצות כשהרגליים לחוצות מתחת לגוף. בעבר, הפרופרו היה מבוצע לפני קרב במטרה להתפלל לאל המלחמה ולהבהיל את האויבים. הריקוד כלל תנועות פראיות כגון הוצאת הלשון ונפנוף בנשק. אם הריקוד לא היה מבוצע בתיאום מדויק זה היה סימן רע לעתיד הקרב. בדומה ל'פרופרו', גם ב'טוטו נגראהו' יש קפיצות, אבל מצד לצד, ולעומתם, ב'וואקטו וואהוואה' אין קפיצות. הריקוד הידוע ביותר הוא ה"קה מאטה", המוקדש ל-טה ראופראה, אל המלחמה של שבט ה'נגטי טוא'. ה'קה מאטה' מסווג כהאקה טקסי. הריקוד מתייחס לתחבולות בעזרתם טה ראופראה הערים על אויביו, ולפעמים מפורש כריקוד "ניצחון החיים על המוות". נבחרת ניו זילנד ברוגבי אימצה את הריקוד, ושחקניה רוקדים אותו לפני כל משחק שלהם. בעקבותיה אומץ המנהג על ידי כל נבחרות הספורט של ניו זילנד, ושחקניהן מבצעים את הריקוד לפני כל משחק בינלאומי. מדיה וקבצים בנושא האקה בוויקישיתוף האקה - סמל ניו זילנדי (באנגלית) ריקוד ההאקה מבוצע על ידי נבחרת ניו זילנד ברוגבי באליפות העולם ב-2011, סרטון באתר יוטיוב תלמידי בי"ס פלמרסטון בניו זילנד מבצעים את ריקוד ההאקה כמחווה למורה אהוב שמת, סרטון באתר יוטיוב האקה, באתר אנציקלופדיה בריטניקה (באנגלית)
המוזיאון המלכותי של סקוטלנד

המוזיאון המלכותי של סקוטלנד (אנגלית: Royal Museum) נמצא בעיר העתיקה של אדינבורו ומקיף מגוון של נושאים היסטוריים, מדעיים ואמנותיים. המוזיאון החל את דרכו במאה ה-19. ב-2007 מוזגו המוזיאון המלכותי של סקוטלנד והמוזיאון של סקוטלנד, שהוקם לידו בשנות ה-90 של המאה ה-20, למוזיאון אחד שנקרא המוזיאון הלאומי של סקוטלנד. המוזיאון מכיל חפצים מרחבי העולם, והוא מקיף נושאים רבים כגון גאולוגיה, ארכאולוגיה, ידיעת הטבע, מדע, טכנולוגיה ואומנות. אחת התערוכות החשובות ביותר בו היא התערוכה על הכבשה דולי, השיבוט המוצלח הראשון של יונק. בין התערוכות הנוספות ניתן למנות את מצרים העתיקה, את אחת החליפות הראוותניות במיוחד של אלטון ג'ון, שלד לוויתן, גולגולת של טריצרטופס, ואת שעון המילניום. האגף שבו מוצג שלד הלוויתן סגור זמנית לרגל שיפוצים, וייפתח שוב ב-2011. נכון ל-2008, יש במוזיאון תערוכה זמנית על פיקאסו, שנקראת "Fired With Passion". עד תחילת 2008 הייתה תערוכה על אומנות וכתב מהמזרח הרחוק, שהוצגה מ-2006. בניית המוזיאון, שנערכה בשלבים, החלה בשנת 1861. חלק מאגפי המוזיאון נפתחו טרם החלה בנייתם של אגפים אחרים. הבניין המקורי הושלם בשנת 1888 ותוכנן על ידי פרנסי פוק, מהמהנדסים המלכותיים. הקירות החיצוניים של הבניין נבנו בסגנון הרנסאנס, בניגוד לאולם הכניסה מוצף-האור, שנבנה בהשראת ארמון הבדולח. רוב אוספיו של המוזיאון הגיעו מהמוזיאון של אוניברסיטת אדינבורו. גשר חיבר בין מבנה המוזיאון לבניין הישן של האוניברסיטה וכך תלמידי האוניברסיטה יכלו לעבור בחופשיות במוזיאון. אולם, אוצרי המוזיאון מצאו מוצגים שסודרו מחדש ואף נעלמו, והתברר שתלמידים מהאוניברסיטה גנבו כיבוד שנקנה על ידי המוזיאון לצורך קבלת פנים לאורחים נכבדים. לכן נחסם הגשר בקיר לבנים שנותר עד היום. המוזיאון הורחב מספר פעמים מאז פתיחתו. בשנת 1998 נפתח המוזיאון של סקוטלנד, במבנה צמוד למבנה של המוזיאון המלכותי. בשנת 2007 אוחדו המוזיאונים והפכו למוזיאון הלאומי של סקוטלנד. אתר האינטרנט הרשמי של המוזיאון המלכותי של סקוטלנד (באנגלית) אתר המוזיאון המלכותי של סקוטלנד
ארמנגארד דה בומון

ארמנגארד דה בומון (באנגלית: Ermengarde de Beaumont) הייתה המלכה הרעיה של מלך סקוטלנד ויליאם הראשון. ארמנגארד נולדה בשנת 1170 לערך לרישאר הראשון, ויסקון דה בומון ולקנסטנס פיצרוי. ארמנגארד נישאה לוויליאם הראשון, מלך סקוטלנד ב-5 בספטמבר 1186 בארמון וודסטוק, כחלק מתנאי הסכם השלום שנחתם בין ממלכת אנגליה וממלכת סקוטלנד בשנת 1175 (הסכם פאלייס), ונולדו להם ארבעה ילדים: מרגרט מסקוטלנד, רוזנת קנט (1193–1259), שנשאה ליוברט דה בורג, רוזן קנט. איזבלה מסקוטלנד (1195–1253), שנשאה לרוג'ר ביגוד, רוזן נורפוק. אלכסנדר, לימים אלכסנדר השני, מלך סקוטלנד (1198–1249). מרג'ורי מסקוטלנד (1200–1244), שנשאה לגילברט מרשל, רוזן פמברוק. ארמנגארד נפטרה ב-12 בפברואר 1233 או 1234 ונקברה במנזר באלמרינו שבפייף. קורות חיים
באדן-באדן

באדן-באדן (בגרמנית: Baden-Baden) היא עיירה במדינת באדן-וירטמברג שבגרמניה. העיירה ממוקמת למרגלות הקצה המערבי של היער השחור, על גדות נהר אוס. אוכלוסיית העיר מונה, נכון לשנת 2017, כ-54,718 נפש. ב-2021 העיירה הוכרזה כחלק מאתר מורשת עולמית של אונסק"ו בשם ערי הספא הגדולות של אירופה ביחד עם עוד עשר ערים בגרמניה ובמדינות נוספות. העיר קיימת כ-2,100 שנה. המעיינות החמים של באדן באדן היו ידועים כבר לרומאים, אשר הקימו שם מרחצאות. בימי הביניים היה שם העיר באדן בלבד. בשנת 1931 ניתן לעיירה השם הכפול באופן רשמי (קיצור של באדן בבאדן, כלומר, באדן במדינת באדן). בשתי מלחמות העולם נותרה העיר ללא פגע. לאחר מלחמת העולם השנייה הפכה באדן-באדן למפקדת הכוחות הצרפתים בגרמניה. בעבר התקיימה בבאדן-באדן קהילה יהודית (בת 260 יהודים בקירוב) שהייתה מעורבת בפעילות העיר. עם עליית המפלגה הנאצית ב-1933 בתחילה לא פגעו אנשי העיר ביהודים כי פחדו להרוס את הדימוי של העיר, אולם מעט זמן לאחר מכן כבר ניתן היה לראות כתובות של "לכלבים וליהודים אין כניסה". בפברואר 1937 פרסם ואגנר, מושל באדן-באדן, חוקים חדשים שאסרו על יהודים לבקר במעיינות המרפא. בנובמבר 1938 החל ליל הבדולח והרכוש היהודי נבזז והתרחשו אירועי אלימות כנגד היהודים. על היהודים היה לשמוע הרצאות אנטישמיות בבית הכנסת ולאחר מכן הועלה בית הכנסת באש. בבאדן-באדן מספר אטרקציות: הקזינו של באדן-באדן הוא הגדול והעתיק ביותר בגרמניה כולה. מסמכים רשמיים מראים כי הפעילות בקזינו החלה לפני מאות שנים. מראה הקזינו שואף להיראות כמו בתי הפאר של צרפת. בין המבקרים בקזינו: מרלן דיטריך, שכינתה אותו "הקזינו היפה ביותר בכל העולם"; פיודור דוסטויבסקי קיבל השראה ממנו וכתב את "המהמר"; המלך אדוארד השביעי מבריטניה, ויקטור הוגו, הקיסר וילהלם הראשון, המלכה ויקטוריה. אל הארמון מובילות שתי שורות עמודים קורינתים מעוטרים בדמויות של גריפונים שביניהם עצי ערמונים. המקום שימש בעבר כאולם נשפים מכובד. בתוך הארמון יש כמה וכמה אולמות מפוארים שמשמשים לנשפים, כינוסים, קונצרטים ובארמון גם מסעדה גדולה. באגף השמאלי ממוקמת מרפסת המשקיפה אל גני הספא. בנוי בסגנון מקדש יווני. נמצא ליד הקורהאוס ובו מעיין שמייחסים למימיו תכונות רפואיות. באדן-באדן ידועה גם כ"עיר המרחצאות". המעיינות החמים של באדן באדן היו ידועים בעבר גם לרומאים. הקיסר קרקלה הקים שם מרחצאות, ששרידיהם התגלו במאה התשע-עשרה. השרידים מוצגים בעיר. המעיינות הגדולים נקראים על שם פרידריך Friedrichsbad. הבניין הגדול בו הם נמצאים נבנה במאה ה-19. השדרה המפורסמת בבאדן באדן, בנויה לאורך נהר האוס (אוסבאך) עם גשרים מסוגננים עליו. אורכה 2.3 ק"מ ובה 300 מיני עצים, פרחים וגן ורדים. שדרת ליכטנטאלר - Lichtentaler Allee אביב קַיִץ סתָיו חוֹרֶף ערך מורחב – מוזיאון פברז'ה (באדן-באדן) מוזיאון המוקדש לעבודתו של התכשיטן הרוסי ממוצא גרמני פטר קארל פברז'ה. המוזיאון מכיל יותר מ-1,500 פריטים של עבודתו, בהן מספר ביצי פברז'ה. באדן-באדן ידועה בתחרויות השחמט שהתקיימו בה. החל מתחרות 1870. איטליה קאנטו, לומברדיה, איטליה היכל השתייה בבאדן באדן התיאטרון בבאדן באדן שדרת ליכטנטאלר והאוסבאך מזרקת ג'וזפין בגן הוורדים בית כנסת אתר האינטרנט הרשמי של באדן-באדן (בגרמנית) באדן-באדן, ברשת החברתית פייסבוק באדן-באדן, ברשת החברתית אקס (טוויטר) באדן-באדן, ברשת החברתית אינסטגרם בדן-בדן (גרמניה), דף שער בספרייה הלאומית באדן-באדן, באתר אנציקלופדיה בריטניקה (באנגלית) "באדן-באדן", באתר JewishGen (באנגלית) ערי הספא הגדולות של אירופה, באתר אונסק"ו (באנגלית). The Chess Congress at Baden-Baden., באתר עיתון הניו יורק טיימס
בורה לסקין

בורה לסקין (באנגלית: Bora Laskin‏; 15 באוקטובר 1912 - 26 במרץ 1984) היה משפטן יהודי-קנדי, שכיהן כשופט בית המשפט העליון של קנדה משך 14 שנה, וכנשיאו בין השנים 1973–1984. היהודי הראשון שכיהן בתפקידים אלה בקנדה. לסקין נולד בשנת 1912 למשפחה יהודית בפורט ויליאם שבאונטריו. הוא התקבל ללימודים באוניברסיטת טורונטו והשלים שם תואר במשפטים ותואר שני(MA). בשנת 1937 השלים לימודי תואר שני נוסף במשפטים (LLM) באוניברסיטת הרווארד. עם סיום לימודיו פנה לקריירה אקדמאית. בין השנים 1965-1940 שימש כמרצה למשפטים באוניברסיטת טורונטו. בשנת 1965 מונה לסקין לשופט בבית המשפט לערעורים באונטריו, ובשנת 1970 מונה על ידי ראש ממשלת קנדה, פייר טרודו, לכהונה כשופט בית המשפט העליון של קנדה, בהיותו היהודי הראשון הממונה לתפקיד זה. ב-27 בדצמבר 1973 מונה לסקין על ידי טרודו לנשיא בית המשפט העליון של קנדה, תפקיד בו החזיק עד מותו בשנת 1984. לסקין נודע כליברל בהשקפותיו המשפטיות, התמחה בדיני עבודה ובמשפט חוקתי. בדרך כלל תמך בסקין בפסיקותיו בעליונות סמכויות הממשל הפדרלי על סמכויות הפרובינציות בקנדה. עם זאת בשנת 1981 פסק כי ראש-הממשלה פייר טרודו יהיה חייב להגיע להסכם עם הפרובינציות אם בכוונת הממשלה לשנות את החוקה. בשנת 1982 בימי כהונתו בתפקיד יזמה הממשלה את חקיקת כתב הזכויות והחירויות הקנדי שחיזק את זכויות האדם במדינה ואפשר לבתי המשפט לפסול חוקים של הפרלמנט שנוגדים את החוקה. כתב הזכויות והחירויות הקנדי יהדות קנדה בורה לסקין באתר בית המשפט העליון הקנדי בורה לסקין, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ف

האות פא (בערבית: فاء; ב-פ רפה) היא האות העשרים באלפבית הערבי. לפניה באה האות ע'ין ואחריה האות קאף. פא מייצגת את העיצור /f/ (כמו פ"א רפה). בסגנון הכתיבה המגרבי פא נכתבת עם נקודה מתחתיה ולא מעליה, כך: ڢ. אמנם כיום צורה זו אינה רווחת כלל, אך בארצות המגרב, למעט לוב, משתמשים בה עד היום בכתיבת הקוראן. מעניין שבמילים שאולות קדומות מופיעה ف מול העיצור הזר P. כך, למשל, מול Palestine יש فلسطين, מול Platon יש افلاطون, מול Pars (שמה הקדום של איראן) יש فارس, מול Singapore יש سنغافورة ועוד. גם השם התנ"כי פּוטיפר נכתב בערבית فوطيفار. ייתכן שיש כאן רמז להגייה כפולה של עיצור זה בערבית: סותם וחוכך, כפי שבעברית ובארמית. פא המנוקדת בפתחה משמשת כתחילית שמשמעותה "הרי ש...", כך למשל نكتب (נַכְּתֻּבּ) תרגומו "אנחנו כותבים", ו-فنكتب (פַנַכְּתֻּבּ) פירושו "הרי שאנחנו כותבים". על בסיס האות פא נוצרה האות וא (ﭪ, בעלת שלוש נקודות דיאקריטיות) לייצוג העיצור /v/ (כמו בי"ת רפה) במילים שאולות. בג'אווי, כתב המהווה ואריאנט של האלפבית הערבי, ڤ מייצגת /p/ (כמו פ"א). בכתיבה, האות מתחברת מצד ימין וגם מצד שמאל, כמו בשאר האותיות למעט אותיות "דוד'ארז". מקור האות פא הוא ב"פה" הפניקית, ויש לה מקבילות ברוב האלפביתים, אם כי ברובם היא מייצגת /p/, מאחר שזה היה ביטויה המקורי בפיניקית. בערבית, לעומת זאת, התרחש חיכוך של האות, וכך היא הפכה למייצגת /f/. אלפבית עברי – פ/ף אלפבית לטיני – P,p ו-F,f אלפבית יווני – Π,π אלפבית סורי – ܦ מדיה וקבצים בנושא ف בוויקישיתוף
באקו (כדורגל)

מועדון הכדורגל באקו (באזרית: Bakı Futbol Klubu), הוא מועדון כדורגל אזרי שנוסד בשנת 1997. קבוצת הכדורגל ממוקמת בעיר באקו, בירת אזרבייג'ן. הקבוצה משחקת באצטדיון טופיק בחרמוב. ליגת העל האזרית: אליפויות (2): 2005/06, 2008/09 הגביע האזרי: זכייה (3): 2004/05, 2009/10, 2011/2012 מדיה וקבצים בנושא באקו בוויקישיתוף אתר האינטרנט הרשמי של באקו באקו, ברשת החברתית פייסבוק באקו, ברשת החברתית אקס (טוויטר) ערך זה הוא קצרמר בנושא מועדוני כדורגל ובנושא אזרבייג'ן. אתם מוזמנים לתרום לוויקיפדיה ולהרחיב אותו.
שמאחי (כדורגל)

מועדון הכדורגל שמאחי (באזרית: Şamaxı Futbol Klubu, באנגלית: Shamakhi FK), הוא אחד ממועדוני הכדורגל הנחשבים ביותר באזרבייג'ן. קבוצת הכדורגל ממוקמת בעיר שמאחי, אזרבייג'ן. לקבוצה שתי אליפויות הליגה הבכירה באזרבייג'ן (בעונות 2007/08 ו-2009/10). המועדון נוסד בשנת 1997 תחת השם קזאר אוניברסיטטי, ושיחק לראשונה בליגה הבכירה ב-1999 וסיים במקום ה-11, ב-2001 במקום השביעי, ובסיום עונת 2003/2004 הגיע לעונת שיא וסיים במקום השלישי בליגה. בקיץ 2004, הועברו כל הזכויות של מועדון אוניברסיטת קזאר למועדון הכדורגל המקצועי החדש שנקרא אינטר באקו, והקבוצה השתתפה בעונה ה-13 של ליגת העל של אזרבייג'ן תחת השם אינטר באקו. מאוחר יותר ב-2004, בוצעו שינויים מבניים מסוימים בהנהלת המועדון, והשם אינטר באקו שונה ל-Inter Professional Club, כאשר היא סיימה את עונת 2004/2005 במקום השביעי. ההתקדמות של אינטר במעלה הדירוג נמשכה בעונה ה-14 של ליגת העל של אזרבייג'ן כאשר אינטר סיימה במקום הרביעי. המועדון סיים שוב במקום הרביעי ב-2006/2007, ועונה לאחר מכן ב-2007/2008, לקחה את האליפות הראשונה באזרבייג'ן. לאחר עונת האליפות שלה, אינטר העפילה להופעה הראשונה אי פעם בליגת האלופות של אופ"א. בעונת 2008/2009 השתתפה הקבוצה לראשונה במוקדמות ליגת האלופות. בסיבוב המוקדמות הראשון ניצחה הקבוצה את רבוטניצ'קי קומטל סקופיה ממקדוניה. בסיבוב המוקדמות השני הפסידה הקבוצה לפרטיזן בלגרד מסרביה והודחה מהטורניר. בעונת 2009/2010 אינטר באקו שמרה על תואר הפרמיירליג של אזרבייג'ן, והבטיחה אותו בפעם השנייה בתולדות המועדון. בעונת 2009/2010 הופיעה הקבוצה בפעם הראשונה במוקדמות הליגה האירופית. בסיבוב המוקדמות הראשון הפסידה הקבוצה לספרטק טרנבה מסלובקיה והודחה מהטורניר. בעונת 2010/2011 שבה הקבוצה להשתתף במוקדמות ליגת האלופות. בסיבוב המוקדמות הראשון הפסידה לקבוצת לך פוזנן מפולין והודחה מהטורניר. בעונת 2012/2013 חזרה אינטר באקו למוקדמות הליגה האירופית. בסיבוב המוקדמות הראשון ניצחה את נרבה טרנס מאסטוניה. בסיבוב המוקדמות השני הפסידה לקבוצת אסטרס טריפוליס מיוון והודחה מהטורניר. בליגה סיימה הקבוצה במקום השני. המועדון פתח את עונת 2013/2014 עם רצף של שלושה הפסדים, וקבע שיא של תחילת העונה הגרועה ביותר בתולדותיו. עם זאת, הקבוצה הצליחה לזכות במקום השני בליגה בסוף העונה בפעם השנייה ברציפות. ב-28 באוקטובר 2017 המועדון שינה את שמו למועדון הכדורגל קשלה. משחק הבכורה שלה תחת השם החדש, הסתיים בהפסד 2-0 לקאפאז. בעונת 2017/2018 הצליחה הקבוצה לזכות בגביע הכדורגל האזרי. בעונת 2020/2021 זכתה הקבוצה בפעם השנייה בהיסטוריה בגביע האזרי, 3 עונות אחרי שזכתה בפעם הראשונה. ב-6 באפריל 2022 שינה המועדון את שמו בפעם הרביעית מאז נוסד, לשם מועדון הכדורגל שמאחי ואף העתיק את משחקי הבית שלו לעיר שמאחי. ליגת העל האזרית: אליפויות (2): 2007/2008, 2009/2010 סגנית אלופה (3): 2008/2009, 2013/2014, 2014/2015 הגביע האזרי: זכייה (2): 2017/2018, 2020/2021 סגנית מחזיקת הגביע (4): 2004/2005, 2007/2008, 2008/2009, 2010/2011 גביע חבר המדינות: זכייה (1): 2011 מדיה וקבצים בנושא שמאחי בוויקישיתוף אתר האינטרנט הרשמי של שמאחי (באזרית) שמאחי, ברשת החברתית פייסבוק שמאחי, ברשת החברתית אקס (טוויטר) שמאחי, ברשת החברתית אינסטגרם שמאחי, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
אירווין קוטלר

אירווין קוטלר (באנגלית: Irwin Cotler; נולד ב-8 במאי 1940) הוא משפטן ופרופסור יהודי-קנדי, שכיהן כשר המשפטים של קנדה בין השנים 2003–2006 וחבר הפרלמנט הקנדי בשנים 1999–2015, מטעם המפלגה הליברלית. עמית מחקר במרכז הירושלמי לענייני ציבור ומדינה. קוטלר נולד במונטריאול שבקוויבק למשפחה יהודית. למד משפטים באוניברסיטת מקגיל, וקיבל תואר שני במשפט מבית הספר למשפטים של אוניברסיטת ייל. הוא כיהן כפרופסור למשפטים באוניברסיטת מקגיל משנת 1973 עד היבחרו לבית הנבחרים הקנדי בשנת 1999. כמו כן, קוטלר עמד בראש הקונגרס היהודי הקנדי והוא חבר בוועד המנהל של ארגון UN Watch. קוטלר נחשב למומחה בתחומי המשפט הבין-לאומי וזכויות האדם. בין היתר, ייצג קוטלר את נתן שרנסקי, בעת שהיה כלוא בברית המועצות. לתפקיד שר המשפטים מונה קוטלר על ידי ראש ממשלת קנדה, פול מרטין. בשנת 2004 המליץ קוטלר על מינויה של השופטת היהודייה רוזלי אבלה לכהונה בבית המשפט העליון של קנדה, כך שבשנת 2006 שלושה מבין תשעת שופטי בית המשפט העליון של קנדה היו יהודים. קוטלר ידוע בדעותיו הנחרצות נגד גזענות ופשעי מלחמה, ואף יזם הצעה להעמיד לדין את נשיא איראן, מחמוד אחמדינז'אד, בגין הסתה לרצח עם. קוטלר נחשב לידיד מובהק של ישראל ופעל רבות בזירה הציבורית, התקשורתית והדיפלומטית, לסייע לישראל כנגד הניסיון לבצע לה דה-לגיטימציה וכנגד פעולות דיפלומטיות שניסו לפגוע בה. עומד בראש הוועדה האקדמית המייעצת של המכון לחקר אנטישמיות גלובלית ומדיניות, יחד עם פרופסור אלן דרשוביץ. ארווין קוטלר משמש גם כיושב ראש "מרכז ראול ולנברג לזכויות אדם". בשנים 2020-2023 שימש כשליח מיוחד למאבק באנטישמיות מטעם קנדה. קוטלר, לשעבר שר המשפטים הקנדי, מתנגד לרפורמה המשפטית במערכת המשפט בישראל, והגדיר אותה כ"מסוכנת". הוא הצביע על הבדלים מהותיים בינה לבין השיטה הקנדית, בניגוד להשוואה שביצע נתניהו ביניהן. בשנת 2023 נבחר על ידי הנשיא יצחק הרצוג לקבלת עיטור נשיא מדינת ישראל. קוטלר נשוי לאריאלה לבית נזר, ילידת ירושלים ומורה במקור, ששימשה בין השנים 1967–1979 כמזכירת סיעת גח"ל ובהמשך הליכוד, תחת מנחם בגין. נישאו בשנת 1979, ומתגוררים במונטריאול. אריאלה חברה בוועד המנהל של "המכון לחקר אנטישמיות גלובלית ומדיניות" וארגון הלל, ועומדת בראש סניף הלל במונטריאול. ביתה של אריאלה, מיכל, רואה באירווין כאביה. היא הייתה חברת הכנסת מטעם מפלגת תל"ם ברשימת כחול לבן. אירווין קוטלר, ברשת החברתית פייסבוק אירווין קוטלר, ברשת החברתית אקס (טוויטר) דרור אידר, פרופ' ארווין קוטלר: "גם לישראל יש זכויות", באתר ישראל היום, 9 באוגוסט 2013 אמיר לוי, "מי שמדבר בשפת 'זכויות אדם' לא מבין את מציאות האיומים על ישראל", באתר מידה, 17 בינואר 2020 (ראיון עם קוטלר) אירווין קוטלר, מה עלה בגורלו של גדול ההומניסטים במאה ה–20?, באתר הארץ, 16 בינואר 2020. העולם היום עם מואב ורדי, שר המשפטים הקנדי לשעבר מסביר למה הרפורמה המשפטית מסוכנת, באתר כאן – תאגיד השידור הישראלי, 17 בפברואר 2023 אנה ברסקי, ‏11 דיפלומטים בכירים לשעבר מצטרפים למחאה נגד הרפורמה המשפטית, באתר מעריב אונליין, 3 בפברואר 2023 נדב וונש (נכדם), ביקור סאדאת בישראל, באתר הקשר הרב דורי, 18 ביוני 2018 Judy Maltz, Her father fought for Mandela, now she’s fighting to become an Israeli lawmaker - Israel Election 2021, Haaretz, ‏5 בundefined 2020
שמואל מיזס

שמואל מיזס (בגרמנית: Samuel Mieses;‏ נובמבר 1841 – ינואר 1884) היה שחמטאי יהודי-גרמני. מיזס היה דודו של ז'ק מיזס. למד רפואה באוניברסיטה של וורצלב והיה אחד מתלמידי השחמט של אדולף אנדרסן. בשנת 1867 הפסיד לו בדו-קרב 4.5-0.5 והתמודד לעיתים קרובות מול יוהנס צוקרטורט ויעקב רוזנס. השתתף בוורוצלב 1863 - ניצחונו על אדולף אנדרסן [1] השתתף בוורוצלב 1865 - ניצחונו על אדולף אנדרסן [2] השתתף בלייפציג 1869 - ניצחונו על יוהנס מינקוויץ [3]. ניצח באד אמס 1871 וחלק מקום ראשון עם אדולף אנדרסן בתחרות לייפציג באותה שנה. בפלייאוף ניצח אדולף אנדרסן. ניצחונו על יוהנס מינקוויץ [4]. הפסיד בדו-קרב ליוהנס מינקויץ' 5.5-3.5 בלייפציג 1872. אחד מניצחונותיו בדו-קרב [5]. שמואל מיזס, באתר צ'סגיימס (באנגלית) אומדן מד כושר של מיזס משחקי השחמט של שמואל מיזס מידע כללי